ગુજરાતમાં માના કોખમાં જન્મ લેતી બાળકી થરથર કાપવા માંડે છે. બાળકીઓના શીયળ હણાય છે. દરરોજ દી ઉગે છે અને દિકરીઓ સાથે શરમજનક બનાવો બને છે. તેમ જણાવી ગુજરાત વિધાનસભાના વિરોધ પક્ષના નેતા પરેશ ધાનાણીએ ભાજપા સરકાર નીષ્ફળ ગઈ હોવાનું જણાવ્યુ હતું. આજે જુનાગઢ ખાતે જીલ્લા કોંગ્રેસની મળેલી કારોબારી મીટીંગ પ્રશ્ર્ને પ્રદેશ કોંગ્રેસ અધ્યક્ષ અમીત ચાવડા સાથે હાજર રહેલ વિધાનસભાના વિરોધ પક્ષના નેતા પરેશ ધાનાણીએ પત્રકારો સમક્ષ સણસણતો આક્ષેપ કરતા જણાવ્યુ હતું કે ગુજરાતમાં 22 વર્ષથી શાસન કરતી ભાજપા સરકાર નિષ્ફળ જવા પામી છે.